# A képen szöveg, Betűtípus, embléma, kör látható  Előfordulhat, hogy a mesterséges intelligencia által létrehozott tartalom helytelen.

# PÁLYÁZATI FELHÍVÁS

  

# Közlekedési kultúránk értékei 2025

**„Egy fotó – Egy üzenet a biztonságos közlekedésért”**

**Közlekedésbiztonsági fotó és rövidfilm pályázat a
2025.évi Közlekedési Kultúra Napjára**

A 2025. évi Közlekedési Kultúra Napja alkalmából a kiírók – ORFK Országos Balesetmegelőzési Bizottság, a Közlekedéstudományi Egyesület Közlekedésbiztonsági Tagozata és a Magyar Plastiroute Kft. - közlekedésbiztonsági fotó és rövidfilm pályázatot hirdetnek.

A pályázat célja fényképen vagy rövidfilmben megjeleníteni a kulturált és biztonságos közlekedést a mindennapi életben.

A kiírók olyan alkotásokat, üzeneteket várnak a pályázatra, amelyek ráirányítják figyelmet a kulturált közlekedés fontosságára, mozzanataira, a közlekedési élethelyzeteket, tevékenységet, szituációkat, a közlekedésbiztonság fontosságát hitelesen ábrázolják a mindennapokban.

**2025-ben két kategóriában lehet pályázni, melyekre digitális fényképezőgéppel, mobil telefonnal vagy videókamerával készített felvételek küldhetők be.**

Az elbírálás során a kategóriák külön-külön értékelésen vesznek részt, így ezt a beadandó képek elnevezésénél is meg kell különböztetni.

**Pályázati kategóriák**

1. ***Az aktív és a passzív biztonsági eszközök használata - fotó kategória***

Az aktív és a passzív biztonsági eszközök használata a hétköznapokban, a biztonsági öv fontossága, szerepe a halálos kimenetelű balesetek megelőzésében, a közlekedési balesetek súlyosságának csökkentésében. Egy pályázó legfeljebb 3 képpel pályázhat ebben a kategóriában.

1. ***Közlekedésbiztonság - rövidfilm kategória***

A kulturált közlekedés fontossága, mozzanatai, a közlekedési élethelyzetek, szituációk a mindennapi közlekedés során, a látás és a láthatóság hangsúlyozása. Egy pályázó legfeljebb 3 rövidfilmmel pályázhat ebben a kategóriában.

**Pályázati feltételek**

A fotó és rövidfilm pályázaton bárki részt vehet.

Pályázni kizárólag olyan fotóval vagy rövidfilmmel lehet, amely más fotópályázaton nem került benyújtásra, illetve nem ért el eredményt.

Ugyancsak kizárásra kerülnek azok a képek és rövidfilmek, amelyekről látni lehet, hogy a készítője a közlekedésbiztonságot veszélyeztetve készítette a felvételt.

A felvételnek Magyarország területén kell készülnie.

**A pályaműveknek a következő fájlnevet kell adni:**

\_kép sorszáma\_Vezetéknév Keresztnév\_kép címe. – jpg. formátum

Például: A01\_Kiss Aladár\_Biztonság 1., B03\_Kovács Lajos út. jpg. formátum

A pályamű címe utaljon a fotó és rövidfilm pályázat felhívására, jelenítse meg a beadott kép a pályázattal kapcsolatos üzenetet.

**A pályázat beérkezésének határideje: 2025. április 10.**

**Zsűrizés: 2025. 04. 25.**

**Értesítés: 2025. 04. 30.**

**Díjátadó: 2025. 05. 09.**

A pályázónak a benyújtott pályaműveket **a kitöltött pályázati adatlappal együtt** e-mailen kell eljuttatnia a beküldési határidőig (kecskemeti.ivett@kozut.hu, Tárgy: Fotó és kisfilm pályázat).

**A pályázónak pályázati adatlapot kell kitöltenie, amin a beküldött pályaműveket összesíti. Az adatlap a pályázati kiírás végén található. Azok a pályázatok, amelyekhez nincs csatolva a kitöltött adatlap vagy olvashatatlanul, illetve hiányosan került kitöltésre nem kerülnek elbírálásra.**

A pályázaton az alábbi feltételekkel lehet részt venni:

* A képeket csak JPEG formátumban (hosszabbik oldal 1920 pixel méretben) lehet beküldeni. A kép mérete nem haladhatja meg a 2 Mb-t.
* A későbbiekben díjazott képek sRGB színprofilban elkészített JPEG fájl, maximális minőség (Adobe Photoshop jpeg 10-nek megfelelő tömörítés ajánlott), amelynek felbontása megegyezik az eredeti fájl (pl. RAW) felbontásával, maximum a vágás méretével csökkenhet.
* Az elküldött kép maximálisan megengedhető vágása az eredeti formátum képpontjainak 50%-a. Amennyiben a vágás nagyobb mértékű, akkor azonnali kizárásra kerül a pályázatról!
* A kép feldolgozása során a korrekció a következő digitális módosításokból állhat: szintek (levels), gradációs görbék (curves), színegyensúly (color balance), színezet/telítettség (hue/saturation) és fényerő/kontraszt (brightness/contrast), árnyékok/csúcsfények (shadow/highlight).
* Képelemek eltávolítása vagy hozzáadása nem megengedett, viszont lehetőség van az eredeti kép készítése közben keletkezett technikai hibák eltávolítására: karc, vegyszerfolt, a fényérzékelőre tapadt por. Engedélyezett a kép megvágása, zavaró elemek levágása és a kép orientációjának megváltoztatása. Engedélyezett továbbá a felvételek fekete-fehérré alakítása, valamint az analóg felvételeknél a szkennelési/digitalizálási hibák (karcolás, porszem) eltávolítása.
* Bármilyen oldalméretű-arányos kép feltölthető, de törekedjen a pályázó a szabványos oldalméretek betartására 1:1, 1:1.5, 1:2, 1:3, 3:2, 4:3, 5:4,
* A pályázaton nem vehetnek részt olyan képek, amelyek dátummal vagy egyéb – a készítő kilétére utaló – felirattal vannak ellátva. Nem lehet pályázni filmből kimásolt, úgynevezett digitális pillanatképpel.
* Pályázni kizárólag olyan fotókkal lehet, amelyeknek egyedüli és kizárólagos szerzője a pályázó, továbbá nem sértik harmadik személyek személyhez fűződő vagy szerzői jogait. Amennyiben a beadott fotók mégis megsértik más személyek szerzői vagy egyéb személyhez fűződő jogait, akkor az abból fakadó bármilyen igény tekintetében a pályázó teljes jogi felelősséggel tartozik és köteles a Közlekedéstudományi Egyesületet jogi igény érvényesítése alól mentesíteni.
* A filmről vagy diáról digitalizált fotók a digitális fényképezőgéppel, mobil telefonnal készült felvételekkel együtt kerülnek elbírálásra.
* A rövidfilmek hossza legfeljebb 30 másodperc lehet.
* A filmek bármilyen rendelkezésre álló eszközzel elkészíthetők és szerkeszthetők.
* A professzionális videokameráktól kezdve a mobiltelefonok kameráin át bármilyen digitális eszköz használható.
* A rövidfilm felbontása minimum HD, minimális felbontása 1080p (azaz 1920x1080px).

Amennyiben a zsűri meggyőződik arról, hogy olyan kép került nevezésre, amely a fenti szabályok bármelyikét megszegi, úgy az érintett képet kizárja a pályázatból.

**A pályázat értékelése:**

A pályaműveket a kiírókból alakult zsűri – **ORFK O**rszágos **B**alesetmegelőzési **B**izottság; **KTE** vezetősége, a **KTE** **K**özlekedésbiztonsági **T**agozat vezetősége és **Magyar Plastiroute Kft.** képviselője – értékeli. Az értékelés során a zsűri vizsgálja a fénykép címe és fotó által közvetített üzenet, illetve szöveges felirat esetén a három üzenet összességét és annak együttes hatását.

**Zsűri:**

* Berzai Zsolt ORFK OBB
* Berta Tamás KTE KB-i tagozat elnök
* Pál Sándor Magyar Plastiroute Kft.
* Szerencsi Gábor KTE Heves m-i szervezet vezetője

A zsűri döntése végleges, a döntés ellen fellebbezésnek helye nincs.

A zsűri a beküldött nevezési lapon megjelöli a pályázatokat, hogy zsűrizésre elfogadja (Elfogadva: E,), díjazza (Díjazva: D) vagy nem megfelelőség esetén a pályázatból kizárja (Nem került elfogadásra: -).

A zsűri fenntartja a jogot, hogy nem megfelelő számú vagy minőségű pályázat esetén kategóriákat ne értékeljen vagy több kategóriát összevontan értékeljen, esetleg további különdíjakat ítéljen meg.

A pályázaton való részvétellel a készítő a beküldött pályázati anyag határozatlan idejű, korlátlan és kizárólagos felhasználási jogait a Közlekedéstudományi Egyesület részére átruházza, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését. A pályázó, illetve törvényes képviselője a pályamű beküldésével hozzájárul ahhoz, hogy alkotása szakmai kiadványokban, oktatásokon vagy a Közlekedéstudományi Egyesület nyilvános felületein szerepeljen vagy felhasználásra kerülhessen.

**A pályázat díjai, eredményhirdetés:**

Az *Aktív és a passzív biztonsági eszközök használata, valamint a Közlekedésbiztonság* kategóriákban a legjobb három pályázó oklevelet és vásárlási utalványt kap (az I. helyezett 50.000 Ft, a II. helyezett 30.000 Ft, a III. helyezett 20.000 Ft értékben).

A díjátadóról a díjazottak elektronikus levélben értesítést kapnak.

A díjak A Közlekedési Kultúra Napján, 2025. május 9-én, a Művészetek Palotájában, az országos esemény nyitórendezvényén kerülnek ünnepélyes keretek között átadásra, valamint a nap hivatalos honlapján és facebook oldalán is közzétételre kerülnek.

**A pályázattal kapcsolatos bővebb információk:**

Szerencsi Gábor

Telefon: +36 1 819 9676

E-mail: szerencsi.gabor@kozut.hu

és

Közlekedés Tudományi Egyesület 1066 Budapest, Teréz krt. 38.

Telefon: +36 1 353 2005, +36 1 353 0562

E-mail: info@ktenet.hu címeken kérhetők.



**PÁLYÁZATI ADATLAP**

**A pályázónak egy pályázati adatlapot kell kitöltenie, amelyen a beküldött képeket összesíti.**

**Azok a pályázatok, amelyek adatlapja olvashatatlanul, illetve hiányosan került kitöltésre, nem kerülnek elbírálásra.**

A pályázó neve:

A pályázó postacíme:

A pályázó telefonszáma:

A pályázó e-mail címe:

A pályázó munkahelye:

Pályázóként kijelentem, hogy a pályázatra benyújtott kép(ek)és rövidfilm(ek) korábbi pályázaton nem kerültek benyújtásra, valamint más pályázaton nem ért(ek) el eredményt.

A pályázaton való részvétellel a beküldött pályázati anyag határozatlan idejű, korlátlan és kizárólagos felhasználási jogait a Közlekedéstudományi Egyesület részére átruházom, amely magában foglalja a szerzői jogról szóló 1999. évi LXXVI. törvény (a továbbiakban: Szjtv.) 46. § szerinti harmadik személyre átruházhatóság jogát, valamint a 47. § szerinti – a mű átdolgozhatóságához és a mű többszörözéséhez való felhasználási jogosultságot is. A mű többszörözése magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását is, valamint az előzőekben felsorolt jogosítványokat is magában foglaló többszörözés jogának harmadik személy részére történő átengedését.

Hozzájárulok ahhoz, hogy alkotásaim a Közlekedéstudományi Egyesület-, az ORFK OBB szakmai kiadványaiban, oktatásokon vagy a Közlekedéstudományi Egyesület nyilvános felületein szerepeljen, illetve felhasználásra kerülhessen.

A zsűri pártatlanságában megbízom és döntését elfogadom.

Dátum: 2025. ……………

 Pályázó

a



**A) Aktív és passzív biztonsági eszközök – fotó kategória**

|  |  |  |  |
| --- | --- | --- | --- |
| **Kép sorszáma**(a fájlnévben kérjük feltüntetni) | **A pályamű címe** | **A felvétel készítésének** **helye és ideje** | **Zsűri döntése (E;D;-)** |
| A01 |  |  |  |
| A02 |  |  |  |
| A03 |  |  |  |

1. **Közlekedésbiztonság- rövidfilm kategória**

|  |  |  |  |
| --- | --- | --- | --- |
| **Rövidfilm sorszáma**(a fájlnévben kérjük feltüntetni) | **A pályamű címe** | **A felvétel készítésének** **helye és ideje** | **Zsűri döntése (E;D;-)** |
| B01 |  |  |  |
| B02 |  |  |  |
| B03 |  |  |  |